ddrg/super_eurlex huggingface dataset:
(4)

Den 15. februar 2022 anmodede De Forenede Nationers Kontor for Nedrustningsanliggender (UNODA), der forestår den tekniske gennemførelse af de projekter, der er omhandlet i artikel 1 i afgørelse (FUSP) 2017/809, om en forlængelse på yderligere ti måneder af gennemførelsesperioden for nævnte afgørelse. Den ønskede forlængelse ville give UNODA mulighed for at fortsætte med at yde bistand til De Forenede Nationers medlemsstater i gennemførelsen af De Forenede Nationers Sikkerhedsråds resolution 1540 (2004) (»UNSCR 1540«), bidrage yderligere til en løbende omfattende gennemgang, fortsætte med at yde bistand til udvalget under De Forenede Nationers Sikkerhedsråd, der er nedsat ved UNSCR 1540, indtil udløbet af dets mandat, som er blevet forlænget indtil den 30. november 2022, og afbøde tabene forårsaget af projekter, der endnu ikke har fundet sted som følge af covid-19-pandemien.
(1)

Ved brev registreret i Kommissionen den 26. juli 2021 anmodede Polen om tilladelse til fortsat at anvende en særlig foranstaltning, der fraviger artikel 226 i direktiv 2006/112/EF for at anvende en ordning for opdelte betalinger (»den særlige foranstaltning«). Den særlige foranstaltning kræver medtagelse af en særlig erklæring om, at merværdiafgift (moms) skal indbetales til en lukket momskonto hos leverandøren på fakturaer, der udstedes ved levering af varer og tjenesteydelser, som kan være udsat for svig og generelt er omfattet af en omvendt betalingspligt og solidarisk hæftelse i Polen. Polen anmodede om en forlængelse af den særlige foranstaltning for et tidsrum på tre år fra den 1. marts 2022 til den 28. februar 2025.
RÅDETS GENNEMFØRELSESAFGØRELSE (FUSP) 2022/539

af 4. april 2022

om gennemførelse af afgørelse 2013/255/FUSP om restriktive foranstaltninger over for Syrien

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 2,

under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien (1), særlig artikel 30, stk. 1,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

(1) Den 31. maj 2013 vedtog Rådet afgørelse 2013/255/FUSP.

(2) Efter en vurdering af de relevante omstændigheder bør to punkter udgå af listen over fysiske og juridiske personer, enheder eller organer i bilag I til afgørelse 2013/255/FUSP.

(3) Bilag I til afgørelse 2013/255/FUSP bør derfor ændres i overensstemmelse hermed —

VEDTAGET DENNE AFGØRELSE:

Artikel 1 Bilag I til afgørelse 2013/255/FUSP ændres som anført i bilaget til nærværende afgørelse.

Artikel 2 Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Luxembourg, den 4. april 2022. På Rådets vegne R. BACHELOT-NARQUIN Formand

(1) EUT L 147 af 1.6.2013, s. 14.
(4)

Den 14. marts 2022 indstillede de italienske militære myndigheder, at flådekaptajn Fabrizio RUTTERI udnævnes til efterfølger for flotilleadmiral Michail MAGKOS som øverstbefalende for EU-styrken for EUNAVFOR MED IRINI fra den 1. april 2022. De nævnte myndigheder har oplyst, at kaptajn Fabrizio RUTTERI vil blive forfremmet til kontreadmiral, når han udnævnes til øverstbefalende for EU-styrken.
(3)

På baggrund af anmodningen udarbejdede ETSI de følgende nye harmoniserede standarder: EN 300 718-1 V2.2.1 for lavinesøgere, EN 303 345-3 V1.1.1 og EN 303 345-4 V1.1.1 for radiofonimodtagere, EN 303 348 V1.2.1 for teleslyngeforstærkere, EN 303 364-2 V1.1.1 for primære overvågningsradarer, EN 303 372-1 V1.2.1, EN 303 372-2 V1.2.1, EN 303 413 V1.2.1, EN 303 980 V1.2.1 og EN 303 981 V1.2.1 for satellitstationer og -systemer og EN 303 758 V1.1.1 for TETRA-radioudstyr.
(25)

Nogle tredjelandsstatsborgere, der er i besiddelse af et tilbagekaldt covid-19-certifikat udstedt af et tredjeland, hvis covid-19-certifikater er blevet anset for at være ækvivalente i henhold til forordning (EU) 2021/953, kan falde uden for anvendelsesområdet for enten nævnte forordning eller forordning (EU) 2021/954 på det tidspunkt, hvor en liste over tilbagekaldte certifikater, hvori deres certifikat optræder, genereres af det pågældende tredjeland. Om alle de tredjelandsstatsborgere, der er indehavere af tilbagekaldte certifikater, er omfattet af nogen af disse forordninger, kan imidlertid ikke vides på det tidspunkt, hvor et tredjeland genererer en liste over tilbagekaldte certifikater. Det er således ikke muligt at søge at udelukke personer, der ikke er omfattet af anvendelsesområdet for nogen af disse forordninger, på det tidspunkt, hvor disse landes lister over tilbagekaldte certifikater oprettes, og forsøg på at gøre dette vil medføre, at medlemsstaterne ikke vil være i stand til at opdage tilbagekaldte certifikater, som indehaves af tredjelandsstatsborgere, der rejser til Unionen for første gang. Selv de tilbagekaldte certifikater for disse tredjelandsstatsborgere vil dog blive kontrolleret af medlemsstaterne, når deres indehavere rejser til Unionen, og efterfølgende, når de rejser inden for Unionen. De tredjelande, hvis certifikater er blevet anset for at være tilsvarende i henhold til forordning (EU) 2021/953, er ikke involveret i forvaltningen af portalen og kan derfor ikke betragtes som fælles dataansvarlige.
Artikel 2, stk. 3, affattes således:

»3. I overensstemmelse med artikel 29, stk. 5, i afgørelse (FUSP) 2021/509 kan administratoren for bistandsforanstaltninger indkalde bidrag op til 100 000 000 EUR efter vedtagelsen af nærværende afgørelse. De bidrag, som indkaldes af administratoren for bistandsforanstaltninger, må kun benyttes til at betale udgifter inden for de grænser, der er godkendt af udvalget nedsat ved afgørelse (FUSP) 2021/509, i ændringsbudgettet for 2022 svarende til bistandsforanstaltningen.«
Artikel 2, stk. 3, affattes således:

»3. I overensstemmelse med artikel 29, stk. 5, i afgørelse (FUSP) 2021/509 kan administratoren for bistandsforanstaltninger indkalde bidrag op til 900 000 000 EUR efter vedtagelsen af nærværende afgørelse. De bidrag, som indkaldes af administratoren for bistandsforanstaltninger, må kun benyttes til at betale udgifter inden for de grænser, der er godkendt af udvalget nedsat ved afgørelse (FUSP) 2021/509, i ændringsbudgettet for 2022 svarende til bistandsforanstaltningen.«
(4)

En analyse af identificerede og nye risici samt af kapaciteter og mangler på EU-plan viser, at der er behov for at støtte civilbeskyttelsesaktiviteter ved at stille CBRN-sporings-, -prøvetagnings-, -identifikations- og -overvågningskapaciteter til rådighed i marken med henblik på indsats i tilfælde af nødsituationer (dvs. for at afbøde de negative konsekvenser for menneskers liv eller sundhed som følge af CBRN-stoffer), eftersøgningsaktiviteter (dvs. for at fastslå, hvor CBRN-stoffer, der ikke er under myndighedskontrol, befinder sig), indsats i tilfælde af sikkerhedshændelser (dvs. for at reagere på potentielt kriminelle eller forsætlige uautoriserede handlinger, der involverer eller er rettet mod CBRN-stoffer) og overvågning af større hændelser (dvs. forebyggelse af kriminelle eller forsætlige uautoriserede handlinger, der involverer CBRN-stoffer).
(11)

For at undgå eventuelle forstyrrelser bør Slovenien have tilladelse til at fortsætte med at anvende den særlige foranstaltning uden afbrydelse. Den tilladelse, der anmodes om, bør derfor gives med virkning fra den 1. januar 2022, så den følger umiddelbart efter den tidligere ordning i henhold til gennemførelsesafgørelse 2013/54/EU.
(6)

På mødet i februar 2022 i Den Stående Komité for Planter, Dyr, Fødevarer og Foder forelagde Rumænien en situationsrapport for de andre medlemsstater og Kommissionen, som viste, at der i nævnte medlemsstat er sket fremskridt med at udrydde sygdommen, og at visse dele af dets område har været frie for sygdommen i mere end 12 måneder, eller at sygdomsprævalensen har ligget inden for grænser, der overholdes på regionalt plan i andre medlemsstater. Det viser, at det nationale EIA-udryddelsesprogram, der er gennemført i Rumænien, har været effektivt.
(2)

Dette finansielle referencebeløb er tilstrækkeligt til at levere ikkedødbringende udstyr og forsyninger som omhandlet i artikel 1, stk. 3, i afgørelse (FUSP) 2021/2032 til fem ud af de 11 enheder i de mozambiquiske væbnede styrker, som EUTM Mozambique skal uddanne i løbet af 2021-2023. For at imødekomme behovene i de resterende seks enheder bør det finansielle referencebeløb forhøjes med 45 000 000 EUR.
Min Aung Hlaing har været øverstbefalende i Myanmars væbnede styrker (Tatmadaw) siden 2011. Han er formand for Statsforvaltningsrådet (SAC) og medlem af Det Nationale Forsvars- og Sikkerhedsråd (NDSC). Min Aung Hlaing udråbte sig selv til »premierminister« den 1. august 2021. Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar/Burma, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swei i sin egenskab af fungerende præsident den 1. februar 2021 undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar 2021 blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat. Den 31. januar 2022 forlængede NDSC efter anmodning fra Min Aung Hlaing formelt undtagelsestilstanden indtil den 31. juli 2022.

Ved at samle alle magtbeføjelserne og som formand for SAC har øverstbefalende Min Aung Hlaing været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma. Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt ved at foretage vilkårlige anholdelser og tilbageholdelser af oppositionsledere og modstandere af kuppet. Som formand for SAC er øverstbefalende Min Aung Hlaing direkte ansvarlig for disse undertrykkende afgørelser og for alvorlige overtrædelser af menneskerettighederne.

FN og internationale civilsamfundsorganisationer rapporterede i 2018 om grove overtrædelser af menneskerettighederne og alvorlige overtrædelser af den humanitære folkeret begået af militær- og politistyrker mod rohingyabefolkningen i delstaterne Kachin, Rakhine og Shan siden 2011 og konkluderede, at mange af disse overtrædelser falder ind under de alvorligste forbrydelser i henhold til folkeretten. Som øverstbefalende for Tatmadaw siden 2011 er Min Aung Hlaing direkte ansvarlig for disse alvorlige overtrædelser og krænkelser begået mod rohingyabefolkningen.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2022/657

af 12. april 2022

om udnævnelse af den øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2021/2209 (EUTM Mali/1/2022)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5, og

ud fra følgende betragtninger:

(1) I henhold til artikel 5, stk. 1, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe afgørelser vedrørende den politiske kontrol med og den strategiske ledelse af EUTM Mali, herunder afgørelser om udnævnelse af efterfølgende øverstbefalende for EU-missionsstyrken under EUTM Mali.

(2) Den 7. december 2021 vedtog PSC afgørelse (FUSP) 2021/2209 (2) om udnævnelse af brigadegeneral Christian REINER til øverstbefalende for EUTM Mali.

(3) Den 15. oktober 2021 foreslog Tjekkiet udnævnelsen af brigadegeneral Radek HASALA til øverstbefalende for EU-missionsstyrken under EUTM Mali som efterfølger for brigadegeneral Christian RIENER.

(4) Den 11. marts 2022 nåede EU's Militærkomité til enighed om at henstille, at brigadegeneral Radek HASALA bør efterfølge brigadegeneral Christian RIENER fra den 21. juni 2022.

(5) Der bør derfor træffes afgørelse om udnævnelse af brigadegeneral Radek HASALA til øverstbefalende for EU-missionsstyrken under EUTM Mali fra den 21. juni 2022.

(6) Afgørelse (FUSP) 2021/2209 bør ophæves.

(7) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1 Brigadegeneral Radek HASALA udnævnes til øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) fra den 21. juni 2022.

Artikel 2 Afgørelse (FUSP) 2021/2209 ophæves.

Artikel 3 Denne afgørelse træder i kraft den 21. juni 2022.

Udfærdiget i Bruxelles, den 12. april 2022. På Den Udenrigs- og Sikkerhedspolitiske Komités vegne D. PRONK Formand

(1) EUT L 14 af 18.1.2013, s. 19.

(2) Den Udenrigs- og Sikkerhedspolitiske Komités afgørelse (FUSP) 2021/2209 af 7. december 2021 om udnævnelse af den øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2021/1083 (EUTM Mali/2/2021) (EUT L 447 af 14.12.2021, s. 1).
»211.

Serhiy Vitaliyovich KURCHENKO (ukrainsk: Сергiй Вiталiйович Курченко, russisk: Сергей Витальевич КУРЧЕНКО)

Køn: mand Fødselsdato: 21.9.1985 Fødested: Kharkiv, Ukraine Nationalitet: ukrainsk

Serhiy Kurchenko er ukrainsk forretningsmand. Med støtte fra prorussiske separatister overtog han kontrollen over en række store anlæg inden for metal-, kemi- og energiindustrien i de separatistkontrollerede områder af Donbass. Hans selskab »Gaz-Alliance« monopoliserede kulminedriften i Donbass, efter at dets konkurrenter var blevet tvunget ud af markedet, angiveligt med hjælp fra Rusland. Han har organiseret og nydt fordel af den ulovlige ordning med eksport af kul fra Donbass til Rusland og Europa på trods af EU's sanktioner. Kul udvundet i Serhiy Kurchenkos miner er blevet omregistreret og ulovligt eksporteret via russiske havne. Serhiy Kurchenko hjalp store russiske virksomheder og statsejede holdingselskaber med at omgå EU's restriktive foranstaltninger ved at fungere som deres underleverandør i de russiskkontrollerede områder. Han har været mellemmand i forbindelse med Ruslands eksport af gas, brændstof og elektricitet til de separatistkontrollerede dele af Donbass, hvilket har styrket deres uafhængige energiforsyninger og undermineret deres økonomiske integration med Ukraine. Desuden leverede han brændstof til den ulovligt besatte Krimhalvø. Derved styrkede han områdets uafhængige strømforsyninger. Han ejer ligeledes det største olielager på Krimhalvøen. Han har derved draget fordel af russiske beslutningstagere, der er ansvarlige for annekteringen af Krim eller destabiliseringen af det østlige Ukraine og har foretaget transaktioner med separatistgrupperne i Donbassregionen i Ukraine.
Artikel 2, stk. 3, affattes således:

»3. I overensstemmelse med artikel 29, stk. 5, i afgørelse (FUSP) 2021/509 kan administratoren for bistandsforanstaltninger indkalde bidrag op til 150 000 000 EUR efter vedtagelsen af denne afgørelse. De bidrag, som indkaldes af administratoren for bistandsforanstaltninger, må kun benyttes til at betale udgifter inden for de grænser, der er godkendt af udvalget nedsat ved afgørelse (FUSP) 2021/509 i ændringsbudgettet for 2022 og i budgetterne for de efterfølgende år svarende til bistandsforanstaltningen.«
Artikel 2, stk. 3, affattes således:

»3. I overensstemmelse med artikel 29, stk. 5, i afgørelse (FUSP) 2021/509 kan administratoren for bistandsforanstaltninger indkalde bidrag op til 1 350 000 000 EUR efter vedtagelsen af denne afgørelse. De bidrag, som indkaldes af administratoren for bistandsforanstaltninger, må kun benyttes til at betale udgifter inden for de grænser, der er godkendt af udvalget nedsat ved afgørelse (FUSP) 2021/509 i ændringsbudgettet for 2022 og i budgetterne for de efterfølgende år svarende til bistandsforanstaltningen.«
1)

Artikel 2 affattes således: »Artikel 2 Formål De strategiske mål for EUAM Iraq er: 1) at yde strategisk rådgivning og ekspertbistand til de irakiske myndigheder om de civile aspekter af reformen af sikkerhedssektoren, herunder den nationale sikkerhedsstrategi, tilknyttede nationale strategier og andre nationale sikkerhedsprioriteter 2) at analysere, vurdere og identificere mulighederne for Unionens yderligere engagement på nationalt og regionalt plan og på provinsniveau til støtte for behovene i forbindelse med reformen af den civile sikkerhedssektor 3) sammen med EU-delegationen at sikre et oplyst grundlag for og lette Unionens og medlemsstaternes planlægnings- og gennemførelsesstøtte i forbindelse med reformen af den civile sikkerhedssektor, idet der sikres sammenhæng i Unionens indsats.«
2)

Følgende artikel indsættes: »Artikel 2a Støtte til de ukrainske myndigheder for at lette efterforskningen og retsforfølgelsen af internationale forbrydelser 1. EUAM Ukraine yder støtte til de ukrainske myndigheder, navnlig til statsadvokaturen, de regionale anklagemyndigheder og de retshåndhævende myndigheder, for at lette efterforskningen og retsforfølgelsen af eventuelle internationale forbrydelser begået som led i Ruslands uprovokerede og uberettigede militære aggression mod Ukraine. 2. Med henblik på at udføre denne opgave: a) yder EUAM Ukraine navnlig de ukrainske myndigheder strategisk rådgivning om efterforskningen og retsforfølgelsen af internationale forbrydelser, om de nødvendige ændringer af Ukraines lovgivning og om den tilhørende kommunikationsstrategi. Den giver også uddannelse i andre beslægtede spørgsmål. Den kan donere midler eller udstyr til de ukrainske myndigheder for at lette efterforskningen og retsforfølgelsen af internationale forbrydelser b) sørger EUAM Ukraine for tæt koordination med Den Internationale Straffedomstol og Den Europæiske Unions Agentur for Strafferetligt Samarbejde (Eurojust) samt med medlemsstater, der yder direkte støtte til efterforskningen og retsforfølgelsen af internationale forbrydelser i Ukraine. Den koordinerer med andre relevante aktører, hvis det er relevant c) kan elementer i EUAM Ukraine midlertidigt udøve deres aktiviteter fra Republikken Moldovas og medlemsstaternes områder. Der kan indgås aftaler herom mellem EUAM Ukraine og Republikken Moldova eller de berørte medlemsstater.«
(14)

I bilag I til gennemførelsesafgørelse (EU) 2019/436 er der opført referencer for harmoniserede standarder, der danner grundlag for en formodning om overensstemmelse med direktiv 2006/42/EF, og i bilag II er der opført referencer for harmoniserede standarder, der danner grundlag for en formodning om overensstemmelse med begrænsninger. For at sikre, at referencerne for de harmoniserede standarder, der er udarbejdet til støtte for direktiv 2006/42/EF, er angivet i én retsakt, bør referencerne for de standarder, der er blevet erstattet, revideret eller ændret af CEN og Cenelec, medtages i gennemførelsesafgørelse (EU) 2019/436.
1)

I artikel 6 indsættes følgende stykker: »2a. Forbuddet i stk. 1 og 2 gælder ikke for: a) offentlige organer eller juridiske personer, enheder eller organer, der modtager offentlig støtte fra Unionen eller medlemsstaterne, forudsat at de varer, den teknologi, de tjenesteydelser og den bistand, der er omhandlet i stk. 1 og 2, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine b) organisationer og agenturer, som er søjlevurderede af Unionen, og med hvilke Unionen har undertegnet en finansiel partnerskabsrammeaftale, på grundlag af hvilken organisationerne og agenturerne fungerer som Unionens humanitære partnere, forudsat at de varer, den teknologi, de tjenesteydelser og den bistand, der er omhandlet i stk. 1 og 2, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine c) organisationer og agenturer, som Unionen har udstedt certifikatet for det humanitære partnerskab til, eller som er certificeret eller anerkendt af en medlemsstat i overensstemmelse med nationale procedurer, forudsat at de varer, den teknologi, de tjenesteydelser og den bistand, der er omhandlet i stk. 1 og 2, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine, eller d) medlemsstaters særorganisationer, forudsat at de varer, den teknologi, de tjenesteydelser og den bistand, der er omhandlet i stk. 1 og 2, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine. 2b. I tilfælde, der ikke er omfattet af stk. 2a, og uanset stk. 1 og 2 kan en medlemsstats kompetente myndigheder i henhold til generelle og specifikke vilkår, som de skønner hensigtsmæssige, meddele specifikke eller generelle tilladelser til salg, levering, overførsel eller eksport af varer eller teknologi, jf. stk. 1, og til levering af tjenesteydelser og bistand, jf. stk. 2, efter at have fastslået, at sådanne varer, sådan teknologi, sådanne tjenesteydelser og sådan bistand er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine. Den pågældende medlemsstat underretter de øvrige medlemsstater og Kommissionen om enhver tilladelse, der meddeles i medfør af nærværende stykke, senest to uger efter meddelelse af enhver tilladelse.«
(7)

Rådet finder endvidere, at der udelukkende til humanitære formål i Ukraine bør indføres en undtagelsesordning for indefrysning af aktiver tilhørende og restriktioner for tilrådighedsstillelse af pengemidler og økonomiske ressourcer for udpegede personer, enheder og organer.